90/386/ETY: Neuvoston päätös, tehty 16 päivänä heinäkuuta 1990, maatalouden tietojenkeruujärjestelmän uudelleenjärjestelystä Kreikassa tehdyn päätöksen 85/360/ETY muuttamisesta



Virallinen lehti nro L 190 , 21/07/1990 s. 0047 - 0048

Suomenk. erityispainos Alue 3 Nide 33 s. 0065

Ruotsink. erityispainos Alue 3 Nide 33 s. 0065



NEUVOSTON PÄÄTÖS, tehty 16 päivänä heinäkuuta 1990, maatalouden tietojenkeruujärjestelmän uudelleenjärjestelystä Kreikassa tehdyn päätöksen 85/360/ETY muuttamisesta (90/386/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että päätöksessä 85/360/ETY(4) vahvistettujen tavoitteiden saavuttamiseksi olisi Kreikan taloudellisen tilanteen perusteella ja Kreikan viranomaisten pyynnön johdosta pidennettävä 3 artiklan 1 kohdassa määrättyjen toimien kestoa, tämän pidennyksen seurauksena on muutettava 3 artiklan 2 kohdassa määrättyä aikataulua, moitteettoman hallinnon vuoksi on aiheellista siirtää aiemmaksi päivämäärää, jolloin komissiolle on jätettävä kertomus tehtävien edistymisestä ja yksityiskohtainen vuosittainen ohjelma, talouteen ja talousarvioon liittyvien rajoitteiden vuoksi olisi arvioitava uudelleen edellä tarkoitetun päätöksen täytäntöönpanoon määrätyt kokonaismenot ja määrättävä, että yhteisön rahoitusosuutta, jonka enimmäismääräksi on vahvistettu 20 miljoonaa ecua, voidaan korottaa niin, ettei se ole suurempi kuin 50 prosenttia koko ohjelman kokonaismenoista, ja Espanjan ja Portugalin liittymisen vuoksi olisi muutettava määräenemmistöä, jolla kyseisen päätöksen 7 artiklassa määrätty komitea antaa lausuntonsa, ON TEHNYT TÄMÄN PÄÄTÖKSEN: 1 artikla Muutetaan päätös 85/360/ETY seuraavasti: 1) Korvataan 3 artiklan 1 kohdassa ilmaisu "ja ulottuu viiden vuoden jaksolle (1986-1990)" ilmaisulla "ja ulottuu kahdeksan vuoden jaksolle (1986-1993)". 2) Korvataan 3 artiklan 2 kohta seuraavasti: "2 Ohjelma toteutetaan seuraavan aikataulun mukaisesti: 1986 - ensimmäinen vuosi: Makedonia; 1987 - toinen vuosi: Makedonia, Traakia, Thessalia, Epeiros; 1988 - kolmas vuosi: Makedonia, Traakia, Thessalia, Epeiros, Keski-Kreikka ja Joonianmeren saaret; 1989 - neljäs vuosi: Makedonia, Traakia, Thessalia, Epeiros, Keski-Kreikka, Joonianmeren saaret ja Peloponnesos; 1990 - viides vuosi: Makedonia, Traakia, Thessalia, Epeiros, Keski-Kreikka, Joonianmeren saaret, Peloponnesos ja Kreeta; 1991 - kuudes vuosi: Makedonia, Traakia, Thessalia, Epeiros, Keski-Kreikka, Joonianmeren saaret, Peloponnesos, Kreeta, Aigeianmeren saaret (Pohjoinen ja Etelä); 1992 - seitsemäs vuosi: uuden järjestelmän ensimmäinen kokeilu koko Kreikassa; 1993 - kahdeksas vuosi: uuden järjestelmän tehokas soveltaminen koko Kreikassa." 3) Lisätään 4 artiklan 1 kohdan ensimmäisen alakohdan jälkeen teksti seuraavasti: "Ohjelmat vuosina 1992 ja 1993 toteutettavista toimista kuitenkin toimitetaan tässä järjestyksessä huhtikuussa 1991 ja huhtikuussa 1992." 4) Lisätään 5 artiklan 2 kohtaan alakohta seuraavasti: "Syyskuussa 1994 komissio esittää neuvostolle kertomuksen ohjelman täytäntöönpanosta ja erityisesti saaduista tuloksista." 5) Korvataan 6 artiklan 1 kohta seuraavasti: "1 Yhteisö osallistuu ohjelman rahoittamiseen Euroopan yhteisöjen yleisessä talousarviossa tähän tarkoitukseen varattujen varojen rajoissa tässä päätöksessä määrättyjen yksityiskohtaisia sääntöjä noudattaen. Yhteisön rahoitusosuus tarvittavista menoista on kolmannes ohjelman tosiasiallisista kustannuksista vuosina 1986-1990 ja kaksi kolmannesta jakson 1991-1993 kokonaismenoista. Yhteisön maksettavaksi tulevat menot eivät voi olla suuremmat kuin 20 miljoonaa ecua koko ohjelman osalta." 6) Korvataan 7 artiklan 2 kohdassa sanat "45 äänen" sanoilla "54 äänen". 2 artikla Tämä päätös on osoitettu Helleenien tasavallalle. Tehty Brysselissä 16 päivänä heinäkuuta 1990. Neuvoston puolesta Puheenjohtaja G. DE MICHELIS (1) EYVL N:o C 135, 2.6.1990, s. 8 (2) EYVL N:o C 175, 16.7.1990 (3) Lausunto on annettu 4 päivänä heinäkuuta 1990 (4) EYVL N:o L 191, 23.7.1985, s. 53